Indkaldelse til generalforsamling 2018

Klassikerforeningens generalforsamling 2018 afholdes

Torsdag d. 22. november 2018 kl. 16.00-17.00 på Odense Katedralskole, Jernbanegade 34, 5000 Odense C

Generalforsamlingen afholdes i forlængelse af fagkonsulent Anne Bisgaard Vases dialogmøde om de vejledende opgavesæt i græsk A og latin A. Se annoncering i Logos.

Dagsorden for generalforsamlingen:

1. Valg af dirigent
2. Formandens beretning (publiceres på foreningens hjemmeside og på EMU)
3. Kassererens beretning
4. Valg af kandidater til bestyrelsen – Lasse Pedersen genopstiller ikke. Anna Mohr er kandidat.
5. Valg af 2 revisorer – Jens Vind og Lærke Rygg genopstiller ikke. Jesper Thomsen Lemke og Katri Bügel Jørgensen er kandidater.
6. Fastsættelse af kontingent
7. Indkomne forslag
8. Eventuelt

Ønsker medlemmer sager optaget til forhandling og afgørelse, må forslaget senest tre uger før mødet forelægges bestyrelsen jf. lovenes §7. Ændringer i dagsordenen kan meddeles på foreningens hjemmeside, på EMU eller i Gymnasieskolen.